World news story
थिंफू में नए ऑस्ट्रेलियाई और ब्रिटिश वीज़ा आवेदन केन्द्र की शुरुआत
वीएसी ऑस्ट्रेलिया, यूके वीज़ा एवं आप्रवासन एवं उनके व्यावसायिक साझेदारी वीएफएस ग्लोबल के साथ हुआ एक संयुक्त उपक्रम है।
भूटान में ऑस्ट्रेलियाई राजदूत हिज एक्सेलेंसी हरिंदर सिंधु और भूटान में ऑनरेरी कौंसुल माइकल रटलैंड, ओबीई ने थिंफू में एक नए संयुक्त वीज़ा आवेदन केन्द्र की शुरुआत की।
नया वीज़ा आवेदन केन्द्र (वीएसी) से भूटानवासियों को ऑस्ट्रेलिया या ब्रिटेन के वीज़ा के लिए उन्हें भारत से आवेदन दाखिल करने की बजाए अब थिंफू में आवेदन करने की सहूलियत मिलेगी।
वीएसी ऑस्ट्रेलिया, यूके वीज़ा एवं आप्रवासन एवं उनके व्यावसायिक साझेदारे वीएफएस ग्लोबल के साथ हुआ एक संयुक्त उपक्रम है। यह उम्मीद की जाती है कि नया वीएसी भूटानवासियों को ऑस्ट्रेलिया और ब्रिटेन जाने के लिए प्रोत्साहित करेगा।
सुश्री सिद्धू ने कहा कि उन्हें इस बात की खुशी है कि पढ़ाई करने, काम करने या छुट्टियां बिताने ऑस्ट्रेलिया के लिए वीज़ा आवेदकों को नए केन्द्र से अधिक सहूलियत होगी।
उन्होंने कहा:
ऑस्ट्रेलिया और भूटान दीर्घकालीन मित्र हैं और हमें भूटान के विकास में महत्वपूर्ण कई सालों से योगदान देने की खुशी है। इस संपर्क की मुख्य पृष्ठभूमि शिक्षा है।
हम बहुत से भूटानी छात्रों का ऑस्ट्रेलिया में स्वागत करते हैं जो लौटकर अपने देश में महत्वपूर्ण योगदान देते हैं। यह नया केन्द्र उन छात्रों तथा अन्य लोगों के लिए वीज़ा प्रक्रिया को आसान बनाने में मदद करेगा जो ऑस्ट्रेलिया जाने की सोचते हैं।
भारत में ब्रिटिश उच्चायुक्त सर डोमिनिक एस्क्विथ केसीएमजी ने कहा:
मुझे पिछले महीने ड्यूक और डचेस ऑफ कैंब्रिज की भूटान यात्रा के दौरान नए वीज़ा केन्द्र की घोषणा करते हुए खुशी हुई।
यह नया आवेदन केन्द्र भूटानी यात्रियों के लिए वीज़ा हासिल करना आसान बनाएगा और मुझे उम्मीद है कि इससे अधिक संख्या में यात्री ब्रिटेन आने को प्रोत्साहित होंगे।
शाही मेहमानों ने इस खूबसूरत देश की यात्रा का भरपूर आनंद उठाया और यहां मिले हार्दिक स्वागत से वे अभिभूत हुए। मुझे उम्मीद है ब्रिटेन आने वाले भूटानी यात्रियों का भी गर्मजोशी के साथ स्वागत किया जाएगा और उन्हें हमारे देश को देखने का सुंदर मौका मिलेगा।
ब्रिटेन/ऑस्ट्रेलिया वीज़ा आवेदन केन्द्र सप्ताह में पांच दिन खुला रहेगा जिसकी कार्य अवधि होगी 09:00 - 14:00 बजे तक और इसका पता है:
ब्रिटेन/ऑस्ट्रेलिया वीज़ा आवेदन केन्द्र
5वीं मंजिल, थिंफू प्लाजा, 11बी चांग लाम2
थिंफू, भूटान-11001
आगे की जानकारी:
ब्रिटिश वीज़ा प्रक्रिया
- ब्रिटिश वीज़ा प्रक्रिया में इस नई सेवा के कारण कोई बदलाव नहीं आएगा और आवेदकों को अपने वीज़ा के लिए पहले की तरह आवेदन करना होगा और ऑनलाइन वीज़ा अप्वाइंटमेंट लेना होगा।
- हालांकि इस यूजर-पे वीएसी के लिए 54 पाउंड का अतिरिक्त शुल्क चुकाना होगा जो वीज़ा शुल्क के अतिरिक्त होगा। वीज़ा शुल्क के साथ यह शुल्क आवेदन ऑनलाइन जमा करने वक्त भुगतान करना होगा।
- इस सेवा के बारे में अधिक जानकारी के लिए वीएफएस वेबसाइट पर जाएं।
- वीज़ा संबंधी सभी निर्णय दिल्ली में लिए जाएंगे और इसे यूकेवीआई में वैश्विक 15 कार्यदिवस सेवा मानक के अंदर निबटाया जाएगा। तत्काल ब्रिटिश वीज़ा पाने के इच्छुक ग्राहकों को अभी भी इसके लिए कोलकाता या दिल्ली से आवेदन करना होगा और यदि वे योग्य हुए तो उन्हें प्रायोरिटी वीज़ा या सुपर प्रायोरिटी वीज़ा सेवाओं का उपयोग करेंगे।
• ब्रिटिश वीज़ा और अप्रवासन पर अधिक जानकरी के लिए हमसे हमारे इंटरनेशनल एनक्वायरी सर्विस के जरिए संपर्क करें। कृपया यहां देखें।
ऑस्ट्रेलियाई वीज़ा प्रक्रिया
- ऑस्ट्रेलिया की वीज़ा प्रक्रिया का निबटारा पहले की तरह भारत में ही किया जाएगा। सेवा के बारे मंं अधिक जानकारी के लिए वीएफएस वेबसाइट पर जाएं।
- बायोमीट्रिक डेटा एक त्वरित, विवेकपूर्ण एवं हस्तक्षेप मुक्त प्रक्रिया के जरिए एकत्र किया जाएगा जिसमें चेहरे की तस्वीर और ड्राई स्कैनर मशीन पर एक 10-डिजिट फिंगरप्रिंट स्कैन होगा। नई दिल्ली स्थित ऑस्ट्रेलियाई उच्चायोग को या थिंफू के एवीएसी को डाक से वीज़ा आवेदन भेजने वाले आवेदकों को या ऑनलाइन अपना आवेदन जमा करने वाले आवेदकों को एक पत्र भेजा जाएगा, जिसमें उन्हें व्यक्तिगत रूप से एवीएसी पर उपस्थित होने का निर्देश दिया जाएगा जहां वे अपना बायोमीट्रिक डेटा उपलब्ध कराएंगे। ऑस्ट्रेलिया में प्रवेश के लिए आवेदन करने के समय भूटान में मौजूद सभी आवेदकों से बायोमीट्रिक डेटा लिया जाएगा चाहे उनकी राष्ट्रीयता कुछ भी हो और यही अनुरोध उन आवेदकों से भी किया जाएगा जो रहते तो भूटान में हैं लेकिन आवेदन कहीं और से करते हैं।
- ऑस्ट्रेलियाई वीज़ा प्रक्रिया के बारे मे अधिक जानकारी के लिए कृपया यहां जाएं
हमारा अनुसरण करें Twitter, Facebook, Flickr, Storify, Eventbrite, Blogs, Foursquare, Youtube, Instagram, Vine, Snapchat @UKinIndia, Periscope @UKinIndia
eng_Latn mag_Deva mag_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva mag_Deva bho_Deva bho_Deva hin_Deva mag_Deva hin_Deva hin_Deva hin_Deva hin_Deva hin_Deva mag_Deva hin_Deva hin_Deva hin_Deva eng_Latn